محمد صدیق رازقي نړیوال
پوهاند محمد صديق رازقي نړيوال ۱۳۱۹ لمريز لېږدي کال، د کونړ ولايت د افغانستان يو پښتو ژبی ليکوال، شاعر او د هېواد تاريخ ليکونکى دی. مخينه پوهاند محمد صديق رازقي نړيوال په ١٣١٩ ل ل کال کې په کونړ ولايت کې زيږېدلی دی. هغه خپلې زده کړې په حربي ښوونځي او حربي پوهنتون کې ترسره کړې دي. نړيوال د هېواد له علمي او فرهنگي شخصيتونو څخه دى چې د هېواد د فرهنگ د معرفي کولو په برخه کې يې ډېر زيار گاللى دى. دې تکړه او زيارکښ ليکوال په پښتو او دري ژبو ١٦٥ تاريخي، لرغونپوهنيز، ادبي، طبي، فرهنگي اثار ليکلي او ژباړلي، چې له هغه شمېر څخه يې ٣٦ اثار چاپ شوي دي. دلته به يې د ځينو هغو نومونه وړاندې شي. چاپ شوي اثار اندېښنې شعري ټولگه، د ۱۳۵۶ ل ل کال چاپ. د افغانستان استحکامي کلاوي، حصارونه او بالاحصارونه، د ۱۳۸۳ ل ل کال چاپ. لرغونی او اوسنی کونړ، د ۱۳۸۴ ل ل کال چاپ. د هېواد لرغوني ښارونه او د تاريخ پاڼې. د ننگرهار لرغونې سیمې او تاریخي آثار، د ۱۳۸۹ ل ل کال چاپ. ښځه کورنۍ او ټولنه، د ۱۳۹۴ ل ل کال چاپ. علمي - څېړنېزې غوره مقالې، د ۱۳۹۴ ل ل کال چاپ. د تاریخي کندهار لرغونې سیمې او اثار، د ۱۳۹۷ ل ل ۲۰۱۹ ز کال چاپ. اخځليک پښتانه پښتانه شاعران پښتانه ليکوال افغاني ليکوال افغانان